  Константин Вознесенских Анжелика Тихонова корреспондент 6-тӥ оштолэзе Удмуртиын коронавирусэн черлам 37 адямиез ковид-центръёсы интыязы. Берло нуналскын коронавируслы 3 сюрс 318 эскеронъёс ортчытӥзы, 121 муртлэсь висёнэз шараязы. Со сярысь элькунысь тазалыкез утёнъя министерство ивортӥз. Та дыре эмчиос доразы эмъяськись 3 сюрс 243 адямиез чакласа возё. Эмъяськонниын кыллись 24 муртлэн тазалыкез секыт лыдъяське. 344 адями йӧназ. 74 аресъем пиосмурт улонысь кошкиз. 7-тӥ оштолэзьлы Удмуртиын коронавирусэн черлан 164 сюрс 416 учыр лабораториосын зэматэмын. 157 сюрс 842 адями йӧназ, 3 сюрс 987 мурт улонысь кошкиз. 696 сюрс 36 адями коронавируслэсь прививка пуктӥз, со пӧлысь 553 сюрс 179 мурт кык компонентэн. 118 сюрс 787 мурт «Спутник Лайт» вакцинаез бырйиз. 137 сюрс 965 адями ревакцинациез ортчиз. Тегъёс: коронавирус Удмуртия Ижкар Тазалык  